Toxafeno

Toxafenoa edo 1,4,5,6,7,7-hexakloro-2,2-bis(klorometil)-3-metilidenebiziklo[2.2.1]heptanoa konposatu organikoa da, C10H8Cl8 formula duena eta organokloratuen familiakoa. Solido argizaritsu horia da.

Toxafeno teknikoa deitutakoa, intsektizida gisa baliatu dena, hidrokarburo polikloratuen nahastea da, 670etik gora osagai desberdin izan ditzakeena. Kanfenoa kloratuz sintetizatzen da eta pisuan % 67-69 kloroa da.

Toxafenoa poluitzaile organiko iraunkorra da eta Stockholmeko Hitzarmenak fabrikatzea eta erabiltzea debekatzen du.

 Erabilera 
Toxafeno teknikoa intsektizida gisa usatu da kotoia, zerealak, aleak, fruituak eta barazkiak tratatzeko. Aziendetan akaroak eta akainak tratatzeko baliatu izan da. Oso erabilia izan zen 1960 eta 1970eko hamarkadetan. AEBetan 1975ean gehien usatu zen intsektizida izan zen.

 Ingurumen-eragina 
Esan bezala poluitzaile organiko iraunkorra da eta lurzoruan denbora luzez irauten du. Toxafenoak12 urteko erdibizitza dauka.

Gizakientzat elikagaiak izan dira toxafeno-iturri nagusia. Nahiz eta gizakientzat toxikotasun handirik izan ez, kartzinogeno posible gisa sailkatzen da animaliengan eginiko azterketen emaitzak aintzat hartuta. Arrainentzat oso toxikoa da.

 Erreferentziak 

 Kanpo estekak 

Kategoria:Organokloratuak
Kategoria:Produktu kimikoak
Kategoria:Pestizidak